Predsjednik Mosta Božo Petrov gostovao je u emisiji Veto Sanjina Španovića na N1, a razgovarali su o Istanbulskoj konvenciji, opozivu Martine Dalić, Pupovcu, predsjedničkim izborima i bivšem premijeru Oreškoviću.

O Istanbulskoj konvenciji

“Što se tiče Istanbulske konvencije, hajdemo razdvojiti dvije stvari. Ona se bori protiv nasilja, ali je isto tako u ovom trenutku kontaminirana u javnosti s rodnom ideologijom. Mene zanimaju argumenti u Saboru je li Istanbulska konvencija alat za borbu protiv nasilja ili su to stražnja vrata za rodnu ideologiju. Ne volim kada mi se pokušava uvaliti nešto sa strane”, te ponudio alternativu, “Hajdemo maksimalno postrožiti zakone protiv nasilja i onemogućiti bilo kakvo nasilje i riješili smo Istanbulsku konvenciju. S druge strane, mislim da to nije cijela priča i, s obzirom da ne želim tako djelovati, ja ću reagirati u trenutku kada čujem raspravu, ali na ovakav način ja neću biti za Istanbulsku konvenciju ako se pokažu ovakvi argumenti.”

(VIDEO) Luka Mlinarić: Istanbulska konvencija u svojim temeljima sadrži rodnu ideologiju, koja je u potpunosti neznanstvena

Dodao je i da ne razumije zašto većina ne želi pokrenuti raspravu i dati argumente, s obzirom da se stvorila cijela fama oko Istanbulske konvencije.

O opozivu ministrice Dalić i Pupovcu

Upitan što misli o potezu Milorada Pupovca, konkretno o mogućem glasanju za opoziv ministrice Dalić, Petrov je poručio kako Pupovcu ne vjeruje.

“Ne vjerujem da će Pupovac išta napraviti, on puno priča, ali sumnjam da bi on ugrozio Vladu. Niti je njega uopće uznemirilo išta što se događa oko Agrokora, on ima svoj pravac, njemu je bitno da on ostvari svoj interes u cijeloj toj priči. Za neko veliko opće dobro njega nije briga, to se moglo vidjeti u nekoliko navrata i Plenković to dobro zna”, objasnio je Petrov.

Na pitanje zašto onda s inicijativom za opoziv Martine Dalić idu svjesno u poraz, obzirom da je i on sam rekao da su manjina u Saboru, Petrov je kazao kako “nema pobjede za Plenkovića u sramotnoj trgovini”, te dodao da se želi istjerati HDZ i njegove partnere načistac – da se vidi da li podržavaju Škegrin projekt. “Nije to ništa sramotno, neka samo to svojim riječima potvrde, jer to će biti signal za budućnost i vidjet će se tko je svjesno zbog svojih ili partikularnih interesa podržao Martinu Dalić”, kazao je Petrov.

Petrov je između dodao da pad Martine Dalić ne znači nužno pad Vlade i da će u tom slučaju premijer Plenković moči zahvaliti oporbi što mu je bila korektiv.

O predsjednčkim izborima

Na pitanje hoće li Petrov biti predsjednički kandidat Mosta, odgovorio je da će o tome odluku donijeti tijela stranke, ali i da on ne bi bio zadovoljan tom odlukom. “Ne znam koliko bih bio sretan s tim, ali zadržat ću se na tome. Ukoliko Most donese odluku da ima kandidata, to će tako biti. Ne bih volio u ovom trenutku o tome pričati jer nitko ne zna koji će se kandidati pojaviti do izbora i koga će Most podržavati”, pojasnio je Petrov.

O bivšem premijeru Oreškoviću

S bivšim premijerom Tihomirom Oreškovićem, kaže Petrov, redovno se čuje.

Podržite nas! Kako bismo Vas mogli nastaviti informirati o najvažnijim događajima i temama koje se ne mogu čitati u drugim medijima, potrebna nam je Vaša pomoć. Molimo Vas podržite Narod.hr s 50, 100, 200 ili više kuna. Svaka Vaša pomoć nam je značajna! Hvala Vam! Upute kako to možete učiniti možete pronaći OVDJE

Izvor: narod.hr/N1